ประกาศคณะกรรมการกองทุนบำเหน็จบำนาญข้าราชการประกาศคณะกรรมการกองทุนบำเหน็จบำนาญข้าราชการเรื่องนโยบายต่อต้านการทุจริตและประพฤติมิชอบพ.ศ. ๒๕๕๖[๑] โดยที่เป็นการสมควรกำหนดนโยบายต่อต้านการทุจริตและประพฤติมิชอบของกองทุนเพื่อธำรงรักษาความไว้วางใจของสมาชิกและสังคมต่อการบริหารกองทุนและเพื่อประโยชน์สูงสุดแก่สมาชิก รวมทั้งเพื่อจรรโลงธรรมาภิบาลของกองทุนในฐานะนักลงทุนสถาบันขนาดใหญ่ของประเทศให้ปรากฏแก่ตลาดทุนและสังคมอาศัยอำนาจตามความในมาตรา ๒๖ (๑)แห่งพระราชบัญญัติกองทุนบำเหน็จบำนาญข้าราชการ พ.ศ. ๒๕๓๙ประกอบกับมติคณะกรรมการกองทุนบำเหน็จบำนาญข้าราชการ ในการประชุมครั้งที่ ๒/๒๕๕๖ เมื่อวันที่๑๘ กุมภาพันธ์ ๒๕๕๖ จึงออกประกาศ ดังต่อไปนี้ข้อ ๑ ประกาศนี้เรียกว่า ประกาศคณะกรรมการกองทุนบำเหน็จบำนาญข้าราชการเรื่อง นโยบายต่อต้านการทุจริตและประพฤติมิชอบ พ.ศ. ๒๕๕๖ข้อ ๒ ประกาศนี้ให้ใช้บังคับตั้งแต่วันที่ ๑๕พฤษภาคม ๒๕๕๖ เป็นต้นไปข้อ ๓ ในประกาศนี้นโยบาย หมายความว่านโยบายต่อต้านการทุจริตและประพฤติมิชอบที่กำหนดไว้ในประกาศนี้ทุจริตและประพฤติมิชอบ หมายความว่าการปฏิบัติหรือละเว้นการปฏิบัติหน้าที่โดยเจตนาเพื่อแสวงหาทรัพย์สินหรือประโยชน์ที่มิควรได้โดยชอบด้วยกฎหมายสำหรับตนเองหรือบุคคลอื่นหรือเพื่อให้เกิดความเสียหายแก่บุคคลหนึ่งบุคคลใดผู้ปฏิบัติงาน หมายความว่า พนักงานและลูกจ้างของกองทุนและให้หมายความรวมถึงเลขาธิการด้วยข้อ ๔ กองทุนกำหนดนโยบายตามประกาศนี้ขึ้นโดยมีวัตถุประสงค์เพื่อแสดงให้ปรากฏถึงความโปร่งใส(Transparency) และภาระรับผิดชอบ (Accountability) ในการบริหารกองทุนและเพื่อให้ตระหนักถึงภัยร้ายแรงของการทุจริตและประพฤติมิชอบที่บั่นทอนผลประกอบการชื่อเสียงและความเชื่อมั่นของสมาชิกและสังคมโดยรวมข้อ ๕ กองทุนจะไม่ยอมรับการทุจริตและประพฤติมิชอบทุกรูปแบบ(Zero Tolerance) ไม่ว่าจะเป็นการกระทำของผู้ปฏิบัติงานหรือบุคคลที่เกี่ยวข้องกับกิจการของกองทุนดังนั้น กองทุนจะดำเนินการ เพื่อให้นโยบายเป็นผลในทางปฏิบัติ ดังต่อไปนี้(๑)กำหนดมาตรการที่เข้มงวดเพื่อป้องกันการกระทำทุจริตและประพฤติมิชอบไม่ให้เกิดขึ้นในการทำธุรกรรมทุกประเภทของกองทุนซึ่งครอบคลุมถึงการกระทำของผู้ปฏิบัติงาน และคู่ค้าของกองทุน โดยกองทุนจะจัดให้มี(ก) การทำงานที่มีการตรวจสอบถ่วงดุล (Check and Balance)(ข) การออกกฎเกณฑ์ที่ชัดเจนเกี่ยวกับการจัดหาพัสดุการใช้จ่ายเงินของกองทุน และการรับของขวัญหรือของกำนัล(ค) การกำกับและตรวจสอบที่มีประสิทธิภาพทั้งจากภายในและภายนอก(ง) การตรวจสอบประวัติผู้ปฏิบัติงาน คู่ค้าของกองทุนอย่างละเอียดรอบคอบ(จ)การฝึกอบรมผู้ปฏิบัติงานให้ตระหนักถึงความสำคัญของการต่อต้านการทุจริตและประพฤติมิชอบ(๒) ไม่ทำธุรกรรมกับบุคคล บริษัท หรือหน่วยงานใดที่หน่วยงานภาครัฐสอบสวนพบว่ามีการกระทำที่เป็นการทุจริตและประพฤติมิชอบ(๓)ส่งเสริมและสนับสนุนให้ผู้ปฏิบัติงานยึดมั่นในการปฏิบัติงานด้วยมาตรฐานสูงสุดและมีจิตสำนึกต่อต้านการทุจริตและประพฤติมิชอบในการปฏิบัติงานข้อ ๖ กองทุนจะจัดให้มีมาตรการสำหรับการควบคุมภายในให้ครอบคลุมถึง(๑) การประเมินความเสี่ยงด้านการทุจริตและประพฤติมิชอบภายในหน่วยงานรวมทั้งการติดตามและตรวจสอบผลการบริหารความเสี่ยงดังกล่าวอย่างเข้มงวดและสม่ำเสมอ(๒)การประเมินประสิทธิภาพและประสิทธิผลของการควบคุมภายในอย่างเข้มงวด และสม่ำเสมอ(๓) การเก็บรักษาข้อมูลการทำธุรกรรมทั้งหมดให้เป็นไปตามกฎเกณฑ์ของกองทุนเพื่อให้พร้อมสำหรับการตรวจสอบ(๔) การจัดฝึกอบรมที่ต่อเนื่องให้แก่ผู้ปฏิบัติงานซึ่งมีสาระเกี่ยวกับการควบคุมภายใน และการบริหารความเสี่ยงทั้งในส่วนที่เป็นการป้องกัน การกำกับดูแล การแจ้งเบาะแส การสอบสวนลงโทษและการรายงานการกระทำทุจริตและประพฤติมิชอบข้อ ๗ กองทุนจะจัดให้มีการตรวจสอบที่มีประสิทธิภาพจากภายนอกประกอบด้วย(๑) การตรวจสอบโดยสำนักงานการตรวจเงินแผ่นดินตามที่กฎหมายกำหนด(๒) การตรวจสอบโดยผู้เชี่ยวชาญภายนอกเป็นระยะ ๆเพื่อให้มั่นใจว่าระบบและมาตรการป้องกันการทุจริตและประพฤติมิชอบเป็นไปอย่างเหมาะสมและเพียงพอสำหรับกองทุนข้อ ๘ คณะอนุกรรมการตรวจสอบจะเป็นผู้กำกับดูแลและตรวจสอบระบบและมาตรการต่างๆที่กองทุนนำมาใช้สำหรับต่อต้านการทุจริตและประพฤติมิชอบว่ามีความเหมาะสมและเพียงพอหรือไม่เพื่อให้การใช้ทรัพยากรของกองทุนเกิดประโยชน์สูงสุดข้อ ๙ ผู้ปฏิบัติงานจะต้องให้ความร่วมมือในการปฏิบัติตามนโยบายโดยจะต้องปฏิบัติตนดังต่อไปนี้(๑) ปฏิบัติตามนโยบาย ระเบียบ ข้อบังคับ ประกาศและคำสั่งของกองทุนซึ่งกำหนดเกี่ยวกับวินัยและจรรยาบรรณของผู้ปฏิบัติงานอย่างเคร่งครัดและเป็นไปตามมาตรฐานสูงสุด(๒) ไม่เข้าไปมีส่วนร่วม ส่งเสริมหรือสนับสนุนการกระทำทุจริตและประพฤติมิชอบอย่างเด็ดขาด(๓) ละเว้นการเข้าร่วมการกระทำใดที่อาจก่อให้เกิดความขัดแย้งทางผลประโยชน์ที่มิควรได้โดยชอบด้วยกฎหมายสำหรับตนเองหรือบุคคลอื่น(๔) ใช้ความระมัดระวังในการปฏิบัติงานโดยปฏิบัติตามมาตรการที่เกี่ยวกับการควบคุมภายในและการบริหารความเสี่ยงที่ใช้สำหรับการป้องกันการทุจริตและประพฤติมิชอบอย่างเคร่งครัด(๕)ใช้ทรัพยากรและทรัพย์สินของกองทุนให้เป็นไปเพื่อประโยชน์แก่กิจการของกองทุนและหลีกเลี่ยงการใช้ทรัพยากรและทรัพย์สินใดของกองทุนที่ขัดแย้งกับนโยบายนี้(๖) ป้องกัน สอดส่องดูแลและรายงานหรือแจ้งเบาะแสการกระทำหรือการพยายามกระทำการใดที่เป็นการทุจริตและประพฤติมิชอบตามหลักเกณฑ์และวิธีการที่กองทุนกำหนดโดยเร็วในกรณีที่ผู้ปฏิบัติงานคนใดกระทำหรือละเว้นการกระทำตามที่กำหนดไว้ในประกาศนี้หรือมีส่วนสนับสนุนการกระทำใดที่ขัดกับข้อกำหนดตามประกาศนี้กองทุนจะดำเนินการทางวินัย ต่อผู้ปฏิบัติงานดังกล่าวอย่างเคร่งครัดข้อ ๑๐ กองทุนได้จัดให้มีช่องทางการแจ้งเบาะแสและกำหนดกระบวนการสอบสวนลงโทษสำหรับการกระทำของผู้ปฏิบัติงานที่เกี่ยวข้องกับการทุจริตและประพฤติมิชอบไว้แล้วและกองทุนจะดำเนินการสอบสวนลงโทษผู้ปฏิบัติงานที่เกี่ยวข้องกับการทุจริตและประพฤติมิชอบตามข้อบังคับและระเบียบที่กองทุนกำหนดโดยเคร่งครัดข้อ ๑๑ ในกรณีที่การกระทำทุจริตและประพฤติมิชอบของผู้ปฏิบัติงานและบุคคลใดเป็นการกระทำความผิดอาญาตามกฎหมายต่อกองทุนกองทุนจะดำเนินการร้องทุกข์ กล่าวโทษหรือส่งเรื่องไปยังส่วนราชการที่มีอำนาจหน้าที่ดำเนินคดีอาญาตามกฎหมายในกรณีที่การกระทำทุจริตและประพฤติมิชอบของผู้ปฏิบัติงานและบุคคลใดก่อให้เกิดความเสียหายแก่กองทุนไม่ว่าจะเป็นความเสียหายที่เกิดแก่ทรัพย์สินหรือชื่อเสียงเกียรติคุณของกองทุน กองทุนจะใช้สิทธิเรียกร้องค่าเสียหายจากผู้นั้นข้อ ๑๒ กองทุนจะร่วมและให้การสนับสนุนบุคคลและองค์กรใดๆ ที่มีวัตถุประสงค์ ในการต่อต้านการทุจริตและประพฤติมิชอบเพื่อสร้างสังคมและสภาพแวดล้อมการลงทุนในประเทศไทยที่ปราศจากการทุจริตและประพฤติมิชอบอย่างยั่งยืนต่อไปประกาศณ วันที่ ๑๕ พฤษภาคม พ.ศ. ๒๕๕๖อารีพงศ์ภู่ชอุ่มปลัดกระทรวงการคลังประธานกรรมการกองทุนบำเหน็จบำนาญข้าราชการปริยานุช/ผู้จัดทำ๑๖ ธันวาคม๒๕๕๗ปริญสินีย์/ผู้ตรวจ๑๖ ธันวาคม๒๕๕๗[๑] ราชกิจจานุเบกษาเล่ม ๑๓๑/ตอนที่ ๑๓๓ ง/หน้า ๒๕๕/๑๑ ธันวาคม ๒๕๕๗